
Farské oznamy
Tridsiata nedeľa v Cezročnom období –  rok A (25. 10. 2026)
	Pondelok
	Výročie posviacky chrámu, slávnosť
	18.00

	Utorok
	
	7.00

	Streda
	Sv. Šimona a Júdu, apoštolov
	17.30

	Štvrtok
	
	7.00

	Piatok
	
	17.00

	Sobota
	Sv. omša s platnosťou na nedeľu
	17.00 Kotešová

	Nedeľa
	Tridsiata prvá nedeľa – Všetkých svätých, slávnosť
	8.00 a 10.30



Tento týždeň, tým, že sa nám blíži pamiatka na našich zosnulých a možnosť získavať plnomocné odpustky, budem spovedať v piatok od 16.00 a v sobotu tiež od 16.00 hod.
Pozývam vás na tretí kurz Alfy pre dospelých. Stretnutia budú bývať v pondelky o 18.30 a začneme 9.11. v pastoračnom centre. Je to séria 16 stretnutí o viere a jej základoch, o poznaní Ježiša novým, zaujímavým interaktívnym spôsobom. Mohla by slúžiť aj ako príprava na birmovku pre dospelých, keby ju chcel niekto prijať. Ľudia, ktorí ju absolvovali, boli posilnení vo viere a prosím, aby o tom vydali svedectvo. Budem rád, keď dáte Ježišovi novú šancu a posilníte svoj vzťah s ním. Prosím, aby sa záujemci prihlásili v sakristii.
V zbierke na misie ste darovali 763eur. Nech Pán odmení vašu štedrosť. Lektori si môžu zobrať nový rozpis
[bookmark: _GoBack]V stredu o 18.30 je stretnutie s Ingou. V piatok 30.10. o 18.00 pozývame na stretnutie tých, ktorí by chceli pomôcť s organizáciou a priebehom farského letného tábora.
7.11. pôjdeme na púť do Krakova. Môžete nosiť do sakristie 45 eur na jej zaplatenie. V cene nie je poistné.
Začali sme prerábku v Oblazove, ďakujem za pomoc chlapom z Kotešovej i Oblazova i za vysadenie kvetov v okolí kaplnky. Ak by nám chcel niekto finančne prispieť, pomoc je vítaná. 
„Drahí farníci, náš diecézny pastoračný fond KROK nedávno oslávil svoje 7.narodeniny. Už sedem rokov pomáha rozvíjať život v našich farnostiach a buduje vzťahy v celej Žilinskej diecéze. Ako pripomenutie tohto výročia si fond pre vás pripravil malú pozornosť – narodeninový čaj s letáčikom. Radi by takto dali do povedomia existenciu fondu a zároveň hľadajú nových podporovateľov z našej farnosti. Všetci zapojení, budú zaradení do žrebovania o rodinný pobyt v drevenici pod lipami a ďalších 20 hodnotných cien. Pozývam vás, aby ste si po svätej omši vzali od našich miništrantov tento malý darček, doma si uvarili dobrý čaj a prečítali si, ako môžete toto dobré dielo podporiť. Pán Boh zaplať za váš záujem, podporu a štedrosť.“
Ďakujem za vaše modlitby a obety, upratovanie, kvetinovú výzdobu, finančnú podporu našej farnosti. Na budúci týždeň prosím o upratovanie skupinu č. 16. Chcem vás poprosiť, žeby sme si v našich rodinách našli v tomto mesiaci čas pomodliť sa spoločne jeden desiatok sv. ruženca. Prajem vám požehnanú nedeľu a prosím, aby ste sa pri spoločnom obede ako rodinka spolu pomodlili a vzájomne si požehnali. 
V týchto dňoch si spomíname i za počaté nenarodené deti. Vzadu pri dverách si môžete zakúpiť sviečku na tento úmysel väčšiu za 5eur a menšiu za 2 eurá.
Od budúcej nedele vás pozývam viac myslieť na našich zosnulých v očistci, ktorí potrebujú našu modlitbu. Môžeme pre nich získavať i plnomocné odpustky od 12.00hod. 1.novembra do 8.novembra a to tým, že sa vyspovedáme a prijmeme Pána Ježiša v Eucharistii, navštívime cintorín a pomodlíme sa modlitbu Otče náš, Verím v Boha a na úmysel Sv. otca a skúsime vylúčiť záľubu i v ľahkom hriechu. Chcem vás poprosiť o tento skutok lásky pre našich blízkych zosnulých. Môže to byť aj ako spoveď pred prvým piatkom, okrem detí, ktoré si robia zasvätenie sa Božskému srdcu.

